Mat 12:45 Dan gaan hy en neem sewe ander geeste slegter as hy self met hom saam, en hulle kom in en woon daar; en die laaste van daardie mens word erger as die eerste. Só sal dit ook wees met hierdie bose geslag.
Eph 6:12 Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug.
Jy mag dalk vir my vra, gaan jy spreek, bid, teks gebruik, geloof gebruik, Godgegewe wapens gebruik in die eindtyd (as ek daarin val), en my antwoord is ja beslis! Ek sal! Ek weet wat my outoriteit is, in Christus. Maar dis sover ek kan en mag gaan. God beslis, nie ek nie.
Vir ons mag dit menslik lyk dat God ons oorgee aan satan in die eindtyd, maar ek dink dis nie so maklik nie.
Maar menslikerwys, wonder ek wat gaan die beste wees, om vinnig gedood te word in’n oorlog, of om in die verdrukking te wees en vervolg te word tot aan die einde toe? Seer-sekerlik gaan dit wees, om reeds saam met Christus in die hemel te wees. Dis maar net my denke.
Ek glo dat God ‘n fyn uitgewerkte metodiese plan met alles het, wat ek en jy nie volledig verstaan nie. Ek kan nie vir God voorskryf wat om te doen nie, en ons sal nie alles verstaan nie. Eendag sal ons, maar dis eers in die hemel.